**Zmluva o dielo**

uzatvorená podľa § 536 a nasl. zákona č. 513/1991 Zb. Obchodného zákonníka v znení neskorších predpisov na

**„Vypracovanie energetických auditov budov**

**Sociálnej poisťovne“**

**Čl. I**

**Zmluvné strany**

Objednávateľ: Sociálna poisťovňa

Sídlo: Ul. 29. augusta 8 a 10

813 63 Bratislava

Štatutárny orgán: Ing. Juraj Káčer

generálny riaditeľ Sociálnej poisťovne

IČO: 30807484

DIČ: 2020592332

Bankové spojenie: Štátna pokladnica

IBAN: SK40 8180 0000 0070 0016 4314

SWIFT: SPSRSKBA

(ďalej len „objednávateľ“)

a

Zhotoviteľ:

Sídlo:

Štatutárny orgán:

IČO:

DIČ:

IČ DPH:

Bankové spojenie:

IBAN:

SWIFT:

Zapísaný:

(ďalej len „zhotoviteľ“)

Východiskovým podkladom na uzatvorenie tejto zmluvy o dielo na vypracovanie energetických auditovbudov Sociálnej poisťovne podľa § 536 a nasl. Obchodného zákonníka (ďalej len „zmluva“) je Výzva na predkladanie ponúk a ponuka zhotoviteľa zo dňa xx.xx.xxxx predložená v rámci prieskumu trhu na obstaranie zákazky s nízkou hodnotou podľa § 5 ods. 4 a § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

**Čl. II**

**Predmet zmluvy**

1. Predmetom zmluvy je záväzok zhotoviteľa vypracovať účelové energetické audity jednotlivých budov objednávateľa (ďalej len „dielo“, alebo „audity“), uvedených v Prílohe č. 1 tejto zmluvy. Pri spracovaní diela sa primerane použijú ustanovenia zákona   
   č. 321/2014 Z. z. o energetickej efektívnosti a o zmene a doplnení niektorých zákonov (ďalej ako "zákon o energetickej efektívnosti") a vyhlášky Ministerstva hospodárstva Slovenskej republiky č. 179/2015 o energetickom audite (ďalej len „vyhláška o energetickom audite“). Audity budú vypracované v súlade Odporúčaním na spracovanie energetického auditu verejnej budovy[[1]](#footnote-1) vypracovaným Slovenskou inovačnou a energetickou agentúrou.
2. Audity budú slúžiť pre účely identifikácie a návrhu opatrení energetickej efektívnosti pre budovy Sociálnej poisťovne v zmysle zákona o energetickej efektívnosti.
3. Audity musia byt' vykonané odborne spôsobilou osobou podľa § 13 ods. 1 alebo 3 zákona o energetickej efektívnosti. Výsledkom bude písomná správa z auditu a súhrnný informačný list pre každú budovu samostatne v rozsahu podľa vyhlášky Ministerstva hospodárstva Slovenskej republiky č. 179/2015 o energetickom audite. Písomné správy z energetického auditu a súhrnné informačné listy budú vypracované v štátnom jazyku.
4. Audity musia nad rámec obsahových požiadaviek podľa článku 2.3 obsahovať tiež:
   1. Tepelnotechnické posúdenie obalových stavebných konštrukcií, energetické hodnotenie.
   2. Návrh opatrení na zníženie spotreby energie obnovou budovy stavebnými úpravami a ich ekonomické a environmentálne hodnotenie.
   3. Návrh opatrení na zníženie spotreby energie technických zariadení v budove.
   4. Doporučený návrh opatrení na uskutočnenie významnej alebo hĺbkovej obnovy budovy a významnej obnovy technického zariadenia budovy.
   5. Návrh a posúdenie realizovateľnosti opatrení prostredníctvom Garantovaných energetických služieb ("ďalej tiež len "GES") podľa usmernenia Európskeho štatistického úradu (Eurostat Guidance note: The Recording of Energy Performance Contracts in Government Accounts):
      * 1. https://ec.europa.eu/eurostat/documents/1015035/7959867/Eurostat-Guidance-Note-Recording-Energy-Perform-Contracts-Gov-Accounts.pdf/ ("Usmernenie EUROSTAT") a
        2. podľa používateľskej príručky (A Guide to the Statistical Treatment of Energy Performance Contracts) https://ec.europa.eu/eurostat/documents/1015035/8885635/guide\_to\_statistical\_treatment\_of\_epcs\_en.pdf/f74b474b-8778-41a9-9978-8f4fe8548ab1 ("Príručka EUROSTAT");
   6. Komplexný návrh realizácie a financovania odporúčaného súboru opatrení v rozdelení na časti realizovateľné v súlade s Usmernením EUROSTAT a Príručkou EUROSTAT a prípadné časti, ktoré nie je možné realizovať v súlade s Usmernením EUROSTAT a Príručkou EUROSTAT, ktorého obsahom súčasne bude aj vyčíslenie ekonomických parametrov návrhu minimálne v členení na (i) investičné náklady, (ii) náklady na prevádzku, (iii) náklady financovania a (iv) očakávané úspory nákladov na spotrebu energie.
   7. Energetické hodnotenie budovy so zohľadnením predpokladaného stavu po realizácií stavebných úprav a navrhovanej obnovy technických zariadení v budove.
5. Zhotoviteľ je opravený realizovať a odovzdávať dielo po častiach, pričom za časť diela sa na tento účel považuje samostatný audit každej budovy uvedenej v prílohe č. 1 tejto zmluvy („časť diela“ alebo „časti diela“).
6. Zhotoviteľ je povinný vypracovať audity v súlade s príslušnými predpismi, vzťahujúcimi sa na predmet zmluvy.
7. Pri návrhu opatrení energetickej efektívnosti zhotoviteľ postupuje štandardným spôsobom, ako je to zaužívané v bežnej technickej praxi. Navrhne opatrenia financovateľné z vlastných zdrojov objednávateľa, prostredníctvom úveru alebo dotácií. Audit musí byt' vypracovaný minimálne v rozsahu Prílohy č. 6 Smernice EP a Rady č. 20 12/27/EÚ o energetickej efektívnosti. Na vypracovanie správy z energetického auditu v štátnom jazyku sa primerane použije vyhláška o energetickom audite.
8. Objednávateľ sa zaväzuje prevziať jednotlivé časti diela a zaplatiť zhotoviteľovi cenu za jednotlivé časti diela podľa článku IV. tejto zmluvy a prílohy č. 4 Cenovej kalkulácii. O priebehu a výsledku odovzdávania a preberania časti diela spíšu zmluvné strany preberací protokol podľa prílohy č. 3 tejto zmluvy, v závere ktorej objednávateľ výslovne uvedie, či časť diela preberá, alebo nepreberá s uvedením presných dôvodov odmietnutia prevzatia časti diela.
9. Zhotoviteľ sa zaväzuje vykonať dielo vo vlastnom mene a na vlastnú zodpovednosť na základe minimálnych požiadaviek v rámci auditu pre požadované budovy špecifikované v prílohe č. 1 tejto zmluvy.
10. Predmet zmluvy bude považovaný za splnený po zhotovení a dodaní všetkých častí diela, t. j. potvrdením zápisníc o odovzdaní a prevzatí všetkých jednotlivých častí diela na všetky budovy podľa prílohy č. 1.
11. Audity – jednotlivé časti diela dodá zhotoviteľ 6x v tlačenej forme a 1x na CD v elektronickej forme.
12. Nedodanie ktorejkoľvek časti diela je považované za nedodanie predmetu zmluvy objednávateľom včas, čím sa zhotoviteľ dostáva do omeškania s dodaním/zhotovením predmetu zmluvy podľa čl. III, bodu 3.1 tejto zmluvy.
13. Zhotoviteľ vyhlasuje, že sa v plnom rozsahu oboznámil s rozsahom a povahou predmetu zmluvy, že sú mu známe technické, kvalitatívne a iné podmienky potrebné k realizácii predmetu zmluvy a že disponuje takými kapacitami a odbornými znalosťami, ktoré sú k zhotoveniu predmetu zmluvy potrebné.

Čl. III

Termín a miesto dodania

1. Zhotoviteľ sa zaväzuje, že vykoná audity všetkých budov objednávateľa, uvedených v prílohe č. 1 tejto zmluvy, v dojednanom rozsahu podľa čl. II  tejto zmluvy v termíne do 4 mesiacov od nadobudnutia účinnosti tejto zmluvy.
2. Dodržanie termínu plnenia podľa bodu 3.1. tohto článku je závislé od riadnej a včasnej súčinnosti objednávateľa. Po dobu omeškania objednávateľa s poskytnutím spolupôsobenia nie je zhotoviteľ v omeškaní so splnením povinnosti dodať predmet zmluvy v dojednanom termíne.
3. Miestom plnenia predmetu zmluvy je adresa objednávateľa uvedená v záhlaví tejto zmluvy. Na uvedenej adrese budú prevzaté a odovzdané jednotlivé časti predmetu zmluvy.
4. Predmet zmluvy je splnený riadnym vypracovaním a odovzdaním auditov všetkých budov, uvedených v prílohe č. 1 tejto zmluvy, vrátane  preberacích protokolov, podpísaných obidvoma zmluvnými stranami podľa prílohy č. 2 tejto zmluvy.

Čl. IV

Súčinnosť objednávateľa

* 1. Audity podľa tejto zmluvy zhotoviteľ vypracuje a dodá podľa týchto podkladov poskytnutých objednávateľom:
* výpisu z katastra nehnuteľností, týkajúceho sa každej budovy, v ktorej sa bude realizovať audit,
* ročného vyúčtovania za spotrebu energií (elektrina, plyn, teplo) za posledné tri vyúčtovacie obdobia pre každé miesto spotreby,
* kópie energetického certifikátu, vrátane správy k energetickému certifikátu, v prípade, že k budove bol vystavený energetický certifikát
* aktuálnej  technickej dokumentácie k budovám, technickým a technologickým zariadeniam, zdrojom energie, rozvodom energie.
  1. Objednávateľ dodá vyššie uvedené podklady zhotoviteľovi pre každú budovu osobitne v lehote najneskôr do piatich pracovných dní odo dňa doručenia písomnej výzvy zhotoviteľa na poskytnutie súčinnosti. O odovzdaní a prevzatí podkladov bude spísaný odovzdávací a preberací protokol podpísaný oboma zmluvnými stranami podľa prílohy č. 3 tejto zmluvy.
  2. Objednávateľ sa zaväzuje, že počas plnenia predmetu zmluvy poskytne zhotoviteľovi potrebnú súčinnosť  v rozsahu nevyhnutnom pre riadne zhotovenie predmetu zmluvy v termíne podľa čl. 3.1 tejto zmluvy, najmä odovzdá doplňujúce údaje, spresní podklady, poskytne vyjadrenia a stanoviská, ktorých potreba vznikne v priebehu plnenia tejto zmluvy. Túto súčinnosť poskytne zhotoviteľovi najneskoršie do 5 dní odo dňa doručenia písomnej výzvy zhotoviteľa na poskytnutie súčinnosti, v ktorej budú jasne uvedené požadované informácie a dokumenty. Osobitnú lehotu dojednajú strany v prípade, ak pôjde o dokumenty a informácie, ktoré nemá objednávateľ k dispozícii a musí ich získať od tretej strany.

Čl. VI

Cena a platobné podmienky

* 1. Cena predmetu zmluvy je stanovená dohodou zmluvných strán v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov. Cenová kalkulácia predmetu zmluvy, členená na ceny jednotlivých častí diela tvorí prílohu č. 4 k tejto zmluve.
  2. Cena za vypracovanie predmetu zmluvy je dohodnutá nasledovne:

cena bez DPH .................EUR

20 % sadzba DPH .................EUR

cena vrátane DPH .................EUR

Cenová kalkulácia tvorí prílohu č. 4 tejto zmluvy.

*Ak je zhotoviteľ platiteľom DPH, uvedie celkovú cenu za predmet zmluvy s DPH. DPH bude účtovaná v aktuálnej sadzbe podľa všeobecne záväzných právnych predpisov, platných v čase zdaniteľného plnenia.*

*Ak zhotoviteľ nie je platiteľom DPH, uvedie celkovú zmluvnú cenu za predmet zmluvy bez DPH a na skutočnosť, že nie je platiteľom DPH upozorní. V prípade, ak sa zhotoviteľ počas plnenia predmetu zmluvy stane platiteľom DPH, táto skutočnosť nie je dôvodom na zmenu dohodnutej ceny za predmet zmluvy a cena sa nezvyšuje o príslušnú sadzbu DPH.*

*V prípade zhotoviteľa z iného štátu ako Slovenskej republiky, je zhotoviteľ povinný uviesť celkovú cenu pre objednávateľa vrátane všetkých daňových povinností objednávateľa. Ak je zhotoviteľ identifikovaný pre DPH v inom členskom štáte Európskej únie alebo je zahraničnou osobou z iného tretieho štátu, tento zhotoviteľ nebude pri plnení zmluvy fakturovať DPH. Takýto zhotoviteľ musí uviesť príslušnú sadzbu a výšku DPH podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) a cenu vrátane DPH. Objednávateľ v tomto prípade bude registrovaný pre DPH podľa § 7 a/alebo § 7a zákona o DPH a bude povinný odviesť DPH v Slovenskej republike podľa zákona o DPH.*

*(v zmluve sa uvedie len aktuálna alternatíva).*

* 1. Zmluvné strany sa dohodli na bezhotovostnom platobnom styku, bez zálohovej platby.
  2. Zhotoviteľovi vzniká nárok na úhradu dohodnutej časti ceny predmetu zmluvy za riadne zhotovenú a odovzdanú časť diela vo výške uvedenej v Cenovej kalkulácii, ktorá tvorí prílohu č. 4 tejto zmluvy. Podkladom pre fakturáciu za predmet tejto zmluvy bude odovzdanie časti diela objednávateľovi, vrátane podpísaného preberacieho protokolu oprávnenými zástupcami zmluvných strán, podľa prílohy č. 2 tejto zmluvy.
  3. Po odovzdaní časti diela, je zhotoviteľ oprávnený vystaviť faktúru.
  4. Cena dohodnutá v bode 5.2 tohto článku je dohodnutá ako cena maximálna a konečná. Pre vylúčenie akýchkoľvek pochybností platí, že dohodnutá cena zahŕňa všetky náklady, činnosti, práce, výkony alebo služby súvisiace s riadnym vykonaním a dodaním diela ako aj všetky náklady nevyhnutne vynaložené v súvislosti s realizáciou predmetu zmluvy, vrátane odplaty za licenciu a tiež tých nákladov, ktoré nie sú konkrétne uvedené v zmluve.
  5. Zhotoviteľom predložená faktúra ako daňový doklad, musí byť vyhotovená v súlade so zákonom č. 222/2004 Z. z. o dani z pridanej hodnoty v znení neskorších predpisov. Neoddeliteľnou prílohou faktúry bude na základe obojstranne podpísaného preberacieho protokolu oprávnenými zástupcami zmluvných strán podľa prílohy č. 2 tejto zmluvy.
  6. Zhotoviteľ sa zaväzuje vyhotovenú faktúru zaslať listinne poštou a súčasne v textovo čitateľnom súbore vo formáte PDF elektronicky na e-mailovú adresu objednávateľa faktury@socpoist.sk, a to bezodkladne po jej vyhotovení. Takto predložená faktúra nesmie byť vo forme obrázku, ale musí byť strojovo čitateľná. Zhotoviteľ vyhlasuje, že obsah faktúry poslanej poštou alebo doručenej do podateľne objednávateľa sa bude zhodovať s faktúrou poslanou v elektronickej podobe na e-mailovú adresu objednávateľa. Miestom doručenia faktúry v listinnej forme je Sociálna poisťovňa, ústredie, Ul. 29. augusta 8 a 10, 813 63 Bratislava.
  7. V prípade, ak faktúra vystavená zhotoviteľom nebude obsahovať všetky zákonom stanovené náležitosti alebo bude obsahovať nesprávne alebo neúplné údaje, objednávateľ má právo takúto faktúru vrátiť zhotoviteľovi na jej doplnenie, resp. opravu a zhotoviteľ je povinný podľa charakteru nedostatku vystaviť novú, opravenú, resp. doplnenú faktúru s novou lehotou splatnosti. Zhotoviteľ je povinný bezodkladne poslať opravenú alebo novú faktúru znovu aj v elektronickej podobe na e-mailovú adresu objednávateľa uvedenú v bode 5.8 tohto článku zmluvy. Nová lehota splatnosti začne plynúť doručením doplnenej a opravenej faktúry do podateľne objednávateľa.
  8. Lehota splatnosti faktúr je 30 kalendárnych dní odo dňa doručenia do podateľne objednávateľa.

Čl. VI

Zodpovednosť za vady a záručná doba

* 1. Zhotoviteľ zodpovedá za to, že predmet tejto zmluvy je zhotovený v súlade s podmienkami tejto zmluvy a všeobecne záväznými právnymi predpismi.
  2. Zhotoviteľ zodpovedá za vady, ktoré má audit v čase jeho odovzdania objednávateľovi.
  3. Zhotoviteľ nezodpovedá za vady, ktoré boli spôsobené použitím podkladov prevzatých od objednávateľa a zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ňu upozornil objednávateľa a ten na ich použití trval.
  4. Záručná doba je dvojročná a začína plynúť odo dňa odovzdania poslednej časti predmetu zmluvy objednávateľovi.
  5. Pre prípad vady energetického auditu budov dojednávajú zmluvné strany právo objednávateľa požadovať a povinnosť zhotoviteľa poskytnúť bezplatné odstránenie vady. Možnosť iného dojednania nie je vylúčená. Zhotoviteľ sa zaväzuje prípadné vady odstrániť bez zbytočného odkladu po uplatnení oprávnenej reklamácie objednávateľom.
  6. Prípadnú reklamáciu vady energetického auditu budov je objednávateľ povinný uplatniť bezodkladne po zistení vady, v písomnej forme na adresu zhotoviteľa.

**Čl. VII**

**Zmluvné pokuty a úrok z omeškania**

* 1. V prípade omeškania zhotoviteľa s plnením predmetu zmluvy v dohodnutom termíne podľa čl. III bodu 3.1 tejto zmluvy, je objednávateľ oprávnený uplatniť si nárok na zmluvnú pokutu vo výške 0,1 % zo  ceny za vypracovanie predmetu zmluvy dohodnutej v čl. V bod 5.2 tejto zmluvy za každý deň omeškania. Zhotoviteľ sa zaväzuje, že takúto zmluvnú pokutu zaplatí objednávateľovi najneskôr do tridsať (30) dní odo dňa jej uplatnenia objednávateľom.
  2. V prípade omeškania objednávateľa s úhradou faktúry v dohodnutej lehote, zhotoviteľ je oprávnený uplatniť si nárok na úrok z omeškania maximálne vo výške určenej nariadením vlády č. 21/2013 Z. z., ktorým sa vykonávajú niektoré ustanovenia Obchodného zákonníka v znení nariadenia vlády č. 303/2014 Z. z.. Objednávateľ sa zaväzuje, že takýto úrok z omeškania zaplatí zhotoviteľovi najneskôr do tridsať (30) dní odo dňa doručenia jeho vyúčtovania na základe faktúry.
  3. Uhradením zmluvnej pokuty zhotoviteľom, nezaniká nárok objednávateľa na náhradu škody, ktorá prevyšuje výšku zmluvnej pokuty.
  4. V súlade s § 364 Obchodného zákonníka zmluvné strany súhlasia so započítaním vzájomných pohľadávok. Objednávateľ je oprávnený započítať zmluvné pokuty podľa tohto článku zmluvy proti dohodnutej cene/jej časti, resp. si ich uplatniť zo zádržného.
  5. V prípade vzniku škody porušením povinností vyplývajúcich zo zmluvy budú zmluvné strany postupovať v súlade s príslušnými ustanoveniami Obchodného zákonníka.

Čl.VIII

Autorské práva

* 1. Zhotoviteľ, ako nositeľ majetkových práv sa podpisom tejto zmluvy zaväzuje ku všetkým výstupom spojeným s realizáciou predmetu zmluvy, ktoré podliehajú ochrane podľa zákona č. 185/2015 Z. z. autorský zákon v znení neskorších predpisov (ďalej len „autorský zákon“) poskytnúť objednávateľovi podľa § 70 autorského zákona výhradnú licenciu - súhlas na použitie diela alebo jeho časti, a to akýmkoľvek spôsobom podľa § 19 odsek 4 autorského zákona, ktorý je v čase nadobudnutia účinnosti zmluvy technicky možný a právne prípustný.
  2. V súvislosti s bodom 8.1. teda zhotoviteľ udeľuje objednávateľovi výhradnú licenciu na použitie diela alebo jeho časti v neobmedzenom územnom, vecnom a časovom rozsahu.
  3. Zhotoviteľ vyhlasuje, že podľa autorského zákona je oprávnený udeliť objednávateľovi výhradné licencie. Nepravdivosť tohto vyhlásenia zhotoviteľa zakladá povinnosť náhrady škody podľa § 373 a nasl. Obchodného zákonníka a právo na odstúpenie od zmluvy.
  4. Odmena za udelenie výhradných licencií na použitie diela/časti diela je zahrnutá v cene predmetu zmluvy podľa čl. 5 bod 5.2 tejto zmluvy.
  5. Zhotoviteľ ďalej vyhlasuje, že autorské práva k dielu podľa bodu 8.1 tejto zmluvy nie sú/nebudú zaťažené inými právami tretích osôb, ktoré by bránili ich riadnemu použitiu objednávateľom, ani inými právnymi vadami. V prípade, že si tretia osoba uplatní nárok proti objednávateľovi z titulu porušenia autorských práv, zhotoviteľ sa zaväzuje nahradiť objednávateľovi všetku škodu, ktorá vznikne objednávateľovi v dôsledku uplatnenia nároku treťou osobou, a to v plnej výške.
  6. Zhotoviteľ podpisom tejto zmluvy udeľuje objednávateľovi oprávnenie udeliť tretej osobe súhlas na použitie diela v rozsahu udelenej licencie podľa tejto zmluvy, t.j. sublicencie.
  7. Zhotoviteľ berie na vedomie, že udelením výhradných licencii objednávateľovi v zmysle tejto zmluvy nie je oprávnený udeliť tretej osobe licencie, resp. sublicenciu na použitie diela v rozsahu stanovenom touto zmluvou a je povinný sám sa zdržať použitia diela alebo jeho časti v tomto rozsahu.
  8. Vlastnícke právo k dielu prechádza na objednávateľa po podpísaní preberacieho protokolu jednotlivých častí diela podľa prílohy č. 2 tejto zmluvy dňom úhrady ceny za vypracovanie predmetu zmluvy dohodnutej v čl. V bod 5.2 tejto zmluvy..

Čl. IX

Skončenie zmluvy

* 1. Zmluva môže skončiť:
* splnením predmetu zmluvy,
* písomnou dohodou zmluvných strán,
* výpoveďou ktorejkoľvek zo zmluvných strán,
* odstúpením od zmluvy ktoroukoľvek zo zmluvných strán.
  1. Zmluvný vzťah môže byť skončený písomnou výpoveďou ktorejkoľvek zo zmluvných strán okrem dôvodov uvedených v tejto zmluve aj bez uvedenia dôvodu. Zmluvné strany sa dohodli na jednomesačnej výpovednej lehote, ktorá začína plynúť prvým dňom kalendárneho mesiaca nasledujúceho po doručení písomnej výpovede druhej zmluvnej strane.
  2. Objednávateľ môže od zmluvy odstúpiť:
     1. v prípade podstatného porušenia tejto zmluvy zhotoviteľom, za podstatné porušenie zmluvy sa považuje:
* omeškanie zhotoviteľa s plnením predmetu zmluvy o viac ako 15 dní od dohodnutého termínu dodania/zhotovenia podľa čl. III bodu 3.1 zmluvy; zhotoviteľovi v tomto prípade vzniká nárok na úhradu len skutočne vynaložených nákladov odsúhlasených objednávateľom, znížených o výšku zmluvnej pokuty,
* ak zhotoviteľ neodovzdá predmet zmluvy v dohodnutom rozsahu a kvalite,
* ak zhotoviteľ nezačne s plnením diela najneskôr do 5 dní od poskytnutia súčinnosti objednávateľom podľa čl. IV tejto zmluvy.

9.3.2 v prípade nepodstatného porušenia zmluvy, len ak zhotoviteľ nesplní svoju povinnosť ani v dodatočnej primeranej lehote, ktorá mu na to bola poskytnutá,

9.3.3. v prípade opakovaného porušenia akýchkoľvek povinností zhotoviteľom, ktoré vyplývajú z ustanovení tejto zmluvy alebo z ustanovení všeobecne záväzných právnych predpisov, za opakované sa považuje preukázateľne porušenie dvakrát a viackrát,

* + 1. z dôvodov uvedených v tejto zmluve,
    2. podľa § 19 zákona o verejnom obstarávaní.
  1. Odstúpeniu objednávateľa od zmluvy musí predchádzať upozornenie zhotoviteľovi na neplnenie povinností a na možnosť ukončenia tejto zmluvy odstúpením.
  2. Zhotoviteľ môže od tejto zmluvy odstúpiť v prípade, ak je objednávateľ v omeškaní s úhradou riadne vystavenej faktúry podľa tejto zmluvy po dobu dlhšiu ako 30 dní po lehote splatnosti faktúry; skončeniu zmluvy musí predchádzať upozornenie na neplnenie platobných povinností objednávateľa a na možnosť ukončenia tejto zmluvy odstúpením.
  3. Odstúpenie od zmluvy musí byť uskutočnené písomnou formou a bude účinné dňom jeho doručenia druhej zmluvnej strane.
  4. V prípade odstúpenia zhotoviteľa od zmluvy, je tento povinný uhradiť objednávateľovi náklady spojené so zabezpečením konzervácie rozpracovaného predmetu zmluvy, ak je nutná, prípadne jeho stráženie a ostatné súvisiace náklady. Objednávateľ je povinný v prípade jeho odstúpenia od zmluvy uhradiť zhotoviteľovi skutočne vynaložené náklady spojené so začatím a realizáciou predmetu zmluvy podľa stavu jeho rozpracovanosti. Nárok na náhradu škody oprávnenej zmluvnej strany, ktorej vznikla škoda v dôsledku porušenia zmluvy druhou zmluvnou stranou, nie je týmto dotknutý.

Čl. X

Osobitné ustanovenia

* 1. Zhotoviteľ je na plnenie tejto zmluvy povinný využívať osoby, prostredníctvom ktorých preukázal splnenie podmienok účasti v rámci prieskumu trhu („experti“ alebo „expert“). Zoznam expertov tvorí Prílohu č. 7 tejto zmluvy. Experta je poskytovateľ oprávnený nahradiť iba so súhlasom objednávateľa osobou, ktorá spĺňa podmienky stanovené pre danú expertnú pozíciu vo Výzve na predkladanie ponúk („požiadavky na experta“). K písomnej žiadosť o zmenu experta je poskytovateľ povinný priložiť doklady preukazujúce splnenia požiadaviek na experta.
  2. Na plnenie predmetu zmluvy môže zhotoviteľ využiť subdodávateľov. Zhotoviteľ je povinný pri uzatvorení zmluvy uviesť zoznam subdodávateľov, ktorý obsahuje údaje o všetkých známych subdodávateľoch zhotoviteľa v čase uzatvorenia tejto zmluvy a údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Zoznam subdodávateľov tvorí prílohu č. 3 k tejto zmluve a obsahuje okrem uvedených údajov podiel plnenia zo zmluvy v % a stručný opis časti zmluvy, ktorá bude predmetom subdodávky.
  3. Zhotoviteľ je povinný písomne oznámiť objednávateľovi akúkoľvek zmenu údajov o subdodávateľovi, ktorý je uvedený v prílohe č. 5 k tejto zmluve najneskôr do 5 pracovných dní odo dňa uskutočnenia tejto zmeny písomnou formou na adresu uvedenú v záhlaví zmluvy.
  4. V prípade zmeny subdodávateľa je zhotoviteľ najneskôr tri (3) pracovné dni pred zmenou subdodávateľa povinný písomne oznámiť objednávateľovi údaje o navrhovanom novom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, resp. identifikačné údaje podnikateľského subjektu. Zmena nového subdodávateľa sa vykoná zápisom o zmene prílohy dňom jej podpísania oboma zmluvnými stranami a účinnosť dňom nasledujúcim po dni jeho zverejnenia v Centrálnom registri zmlúv vedenom na Úrade vlády Slovenskej republiky; vzor zápisu o zmene prílohy k zmluve tvorí prílohu č. 6 k tejto zmluvy; osobami oprávnenými konať vo veciach zmeny prílohy č. 5 k zmluve sú:

za zhotoviteľa: ............................

za objednávateľa: ..........................

* 1. Využitím subdodávateľov nie je dotknutá zodpovednosť zhotoviteľa za plnenie predmetu zmluvy.
  2. Objednávateľ podpísaním tejto zmluvy akceptuje všetkých subdodávateľov zhotoviteľa, čo však zhotoviteľa nezbavuje zodpovednosti za kvalitu plnenia zmluvy podľa všeobecne záväzných právnych predpisov a tejto zmluvy.
  3. Pri plnení zmluvy treťou osobou (subdodávateľom) má zhotoviteľ zodpovednosť akoby plnil predmet zmluvy sám.
  4. Zhotoviteľ je povinný písomne oznámiť objednávateľovi akúkoľvek zmenu svojich identifikačných a kontaktných údajov.
  5. Ak sa zhotoviteľ v súvislosti s plnením povinností podľa zmluvy dostane do súdneho konania s treťou osobou, alebo by takéto súdne konanie hrozilo, bezodkladne o tom vyrozumie objednávateľa. Objednávateľ bude povinný na požiadanie zhotoviteľa dať ihneď k dispozícii zhotoviteľovi všetky potrebné informácie a podklady. Táto povinnosť vznikne príslušným vyrozumením. Uvedená povinnosť bude platiť recipročne aj pre zhotoviteľa, pokiaľ by sa do takéhoto konania dostal objednávateľ. Vzájomná podpora sa poskytne iba v prípadoch, ak nedošlo k porušeniu všeobecne záväzných právnych predpisov v súvislosti s plnením tejto zmluvy.
  6. Zhotoviteľ je povinný bezodkladne písomne oznámiť objednávateľovi začatie akéhokoľvek súdneho, rozhodcovského, exekučného, konkurzného, reštrukturalizačného alebo obdobného konania, ktoré sa začalo proti nemu alebo ktoré sám inicioval v súvislosti s predmetom tejto zmluvy. Ďalej je povinný bezodkladne oznámiť objednávateľovi, ak niektorý z veriteľov zhotoviteľa podal proti nemu návrh na vyhlásenie konkurzu a návrh na povolenie reštrukturalizácie alebo vstup do likvidácie a jej ukončenie.
  7. Zmluvné strany a ich zamestnanci, ako aj prípadní subdodávatelia sú povinní zachovať mlčanlivosť o všetkých dôverných informáciách, ktoré sú uvedené v tejto zmluve a v jej prílohách a/alebo, ktoré budú uvedené v jej dodatkoch a prílohách a/alebo, ktoré im boli poskytnuté, alebo ktoré inak získali v súvislosti so zmluvou alebo s ktorými sa oboznámili počas plnenia tejto zmluvy, resp. ktoré súvisia s predmetom plnenia, s údajmi, ktoré podliehajú ochrane podľa Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (GDPR) a zákona č. 18/2018 Z. z. o ochrane osobných údajov a o zmene a doplnení niektorých zákonov, s údajmi o klientoch a obchodných partneroch objednávateľa, s údajmi z informačného systému objednávateľa a s údajmi získanými v rámci predzmluvných rokovaní, ktoré súvisia so zmluvou, s výnimkou nasledujúcich prípadov:

1. ak je poskytnutie informácie od dotknutej strany uložené na základe všeobecne záväzných právnych predpisov alebo na základe povinnosti uloženej postupom podľa všeobecne záväzného právneho predpisu (napr. zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov);
2. ak je informácia verejne dostupná z iného dôvodu ako je porušenie povinnosti mlčanlivosti dotknutou stranou, informácie, ktoré už sú v deň podpísania zmluvy verejne známe alebo ktoré je možné už v deň podpísania tejto zmluvy získať z bežne dostupných informačných prostriedkov;
3. ak sa jedná o informácie, ktoré sa stanú po podpísaní zmluvy verejne známymi, alebo ktoré možno po tomto dni získať z bežne dostupných informačných prostriedkov;
4. ak je informácia poskytnutá odborným poradcom dotknutej zmluvnej strany (vrátane právnych, účtovných, daňových a iných poradcov), ktorí sú buď viazaní všeobecnou profesionálnou povinnosťou mlčanlivosti alebo, ak sa voči dotknutej strane zaviazali povinnosťou mlčanlivosti;
5. pre účely akéhokoľvek súdneho, rozhodcovského, správneho alebo iného konania, ktorého je dotknutá strana účastníkom;
6. ak je informácia poskytnutá so súhlasom druhej strany.
   1. Zmluvné strany sú povinné zachovávať mlčanlivosť o všetkých dôverných informáciách, ibaže by z tejto zmluvy, alebo z príslušných všeobecne záväzných právnych predpisov vyplývalo inak. Tento záväzok nezaniká ani po ukončení tejto zmluvy.
   2. Zmluvné strany sa zaväzujú, že dôverné informácie bez predchádzajúceho písomného súhlasu druhej strany nepoužijú pre seba alebo pre tretie osoby, neposkytnú tretím osobám a ani neumožnia prístup tretích osôb k dôverným informáciám. Za tretie osoby sa nepokladajú členovia orgánov zmluvných strán, subdodávatelia, audítori alebo právni poradcovia zmluvných strán, ktorí sú ohľadne im sprístupnených informácií viazaní povinnosťou mlčanlivosti na základe všeobecne záväzných právnych predpisov.
   3. Zmluvné strany sa zaväzujú, že upovedomia druhú stranu o porušení povinnosti mlčanlivosti bez zbytočného odkladu po tom, ako sa o takomto porušení dozvedeli.
   4. Zmluvné strany sa zaväzujú, že budú ochraňovať dôverné informácie druhej strany s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti.
   5. Túto zmluvu je možné meniť počas jej trvania bez nového verejného obstarávania v súlade s ustanovením § 18 zákona o verejnom obstarávaní a v súlade s európskou legislatívou. Zmena zmluvy musí byť písomná.

Čl. XI

Záverečné ustanovenia

* 1. Táto zmluva podlieha povinnému zverejneniu podľa § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a zákona č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony. Zhotoviteľ berie na vedomie povinnosť objednávateľa zverejniť túto zmluvu ako aj jednotlivé faktúry vyplývajúce z tejto zmluvy a svojím podpisom dáva súhlas na zverejnenie tejto zmluvy vrátane jej príloh, s výnimkou prílohy č. 1 k zmluve.
  2. Táto zmluva nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv vedenom na Úrade vlády Slovenskej republiky.
  3. Zmluvu možno meniť a dopĺňať len formou písomných dodatkov, ktoré budú jej neoddeliteľnou súčasťou. Písomná zmena subdodávateľa zhotoviteľa podľa článku X bod 10.5 zmluvy sa vykoná zápisom o zmene prílohy k zmluve, ak nebude v rozpore s ustanovením § 18 zákona o verejnom obstarávaní a európskou legislatívou.
  4. Neoddeliteľnou súčasťou tejto zmluvy sú prílohy k zmluve:

Príloha č. 1 – Špecifikácia budov

Príloha č. 2 – Preberací protokol na odovzdanie diela/časti diela - vzor

Príloha č. 3 – Protokol o odovzdaní a prevzatí podkladov - vzor

Príloha č. 4 – Cenová kalkulácia

Príloha č. 5 – Zoznam subdodávateľov

Príloha č. 6 – Vzor zápisu o zmene prílohy

Príloha č. 7 – Zoznam expertov

* 1. Skončením zmluvy zanikajú všetky práva a povinnosti zmluvných strán vyplývajúce zo zmluvy s výnimkou ustanovení, ktoré sa týkajú nároku na náhradu škody vzniknutej porušením tejto zmluvy, nároku na zaplatenie zmluvnej pokuty podľa ustanovení tejto zmluvy a ďalej ustanovení tejto zmluvy, ktoré vzhľadom na svoju povahu majú trvať aj po ukončení zmluvy, napr. dôvernosť informácií a mlčanlivosť.
  2. Právne vzťahy zmluvných strán súvisiace s touto zmluvou a v tejto zmluve bližšie neupravené, sa riadia príslušnými ustanoveniami Obchodného zákonníka a ďalšími všeobecne záväznými právnymi predpismi platnými a účinnými v Slovenskej republike a súťažnými podmienkami.
  3. V prípade, ak je alebo sa stane niektoré ustanovenie tejto zmluvy neplatné, neúčinné alebo nevykonateľné nebude tým dotknutá platnosť, účinnosť, alebo vykonateľnosť ostatného obsahu tejto zmluvy. Predmetné ustanovenie sa nahradí platným ustanovením, ktoré sa čo najviac blíži zamýšľanému účelu, sledovanému zmluvnými stranami. To isté platí aj pre prípad zmluvnej medzery.
  4. Spory týkajúce sa tejto zmluvy sa zmluvné strany zaväzujú riešiť prednostne dohodou a vzájomným rokovaním. Ak dohoda nie je možná, pre riešenie sporov z tejto zmluvy sú príslušné všeobecné súdy Slovenskej republiky.
  5. Táto zmluva je vyhotovená v štyroch identických rovnopisoch, z ktorých každý má platnosť originálu. Každá zmluvná strana obdrží po dva rovnopisy.
  6. Zmluvné strany vyhlasujú, že ich vôľa vyjadrená v tejto zmluve je slobodná a vážna, túto zmluvu neuzatvárajú v tiesni, za nápadne nevýhodných podmienok a ich zmluvná voľnosť nie je inak obmedzená. Svoju vôľu byť viazané touto zmluvou zmluvné strany bez výhrad vyjadrujú svojimi podpismi.

V Bratislave dňa: V  Bratislave, dňa

Za objednávateľa: Za zhotoviteľa:

............................................................. ........................................................

Ing. Juraj Káčer

generálny riaditeľ

Sociálnej poisťovne

1. <https://www.siea.sk/wp-content/uploads/op_kzp/aktuality_2015/SIEA_Odporucania_na_spracovanie_energetickeho_auditu_verejnej_budovy_OP_KZP_v1.1.pdf> [↑](#footnote-ref-1)